CELEX: 32007R1575
Language: mt
Date: 2007-12-21 00:00:00
Title: Regolament tal-Kummissjoni (KE) Nru 1575/2007 tal- 21 ta' Diċembru 2007 li jiffissa l-valuri standard li għandhom jintużaw għall-kalkolu tal-kumpens finanzjarju u l-ħlas bil-quddiem li għandu x’jaqsam miegħu fir-rigward tal-prodotti tas-sajd irtirati mis-suq tul is-sena tas-sajd 2008

22.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 340/86
            
         REGOLAMENT TAL-KUMMISSJONI (KE) Nru 1575/2007
   tal-21 ta' Diċembru 2007
   li jiffissa l-valuri standard li għandhom jintużaw għall-kalkolu tal-kumpens finanzjarju u l-ħlas bil-quddiem li għandu x’jaqsam miegħu fir-rigward tal-prodotti tas-sajd irtirati mis-suq tul is-sena tas-sajd 2008
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 104/2000 tas-17 ta’ Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura (1), u b’mod partikolari l-Artikolu 21(5) u (8) tiegħu,
   Billi:
   
               (1)
            
            
               Ir-Regolament (KE) Nru 104/2000 jipprovdi biex jitħallas kumpens finanzjarju lill-organizzazzjonijiet ta’ produtturi li jirtiraw taħt ċerti kondizzjonijiet, il-prodotti elenkati fl-Anness I(A) u (B) ta’ dak ir-Regolament. L-ammont ta’ kumpens finanzjarju bħal dan għandu jkun imnaqqas bil-valuri standard fil-każ tal-prodotti maħsuba għal skopijiet għajr dak tal-konsum mill-bniedem.
            
         
               (2)
            
            
               Ir-Regolament tal-Kummissjoni (KE) Nru 2493/2001 tad-19 ta’ Diċembru 2001 dwar it-tneħħija ta’ ċerti prodotti tas-sajd li jkunu ġew irtirati mis-suq (2) jispeċifika l-modi ta’ tneħħija tal-prodotti rtirati mis-suq. Il-valur ta’ dawn il-prodotti għandu jkun iffissat fuq livell standard għal kull wieħed minn dawn il-modi ta’ tneħħija, billi jitqies id-dħul medju li jista’ jinkiseb minn din it-tneħħija fl-Istati Membri varji.
            
         
               (3)
            
            
               Skond l-Artikolu 7 tar-Regolament tal-Kummissjoni (KE) Nru 2509/2000 tal-15 ta’ Novembru 2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru 104/2000 dwar kumpens finanzjarju għall-irtirar ta’ ċerti prodotti tas-sajd (3), ir-regoli speċjali jipprovdu illi, meta organizzazzjoni ta’ produtturi jew wieħed mill-membri tagħha tqiegħed il-prodotti tagħha għall-bejgħ fi Stat Membru li ma jkunx il-pajjiż li fih tkun irrikonoxxuta, dak il-korp responsabbli għall-għoti tal-kumpens finanzjarju jrid ikun infurmat. Dan il-korp huwa dak fl-Istat Membru li fih l-organizzazzjoni ta’ produtturi tkun irrikonoxxuta. Il-valur standard li jista’ jitnaqqas għandu għalhekk ikun il-valur applikat f’dak l-Istat Membru.
            
         
               (4)
            
            
               L-istess metodu ta’ kalkolu għandu jkun applikat għall-ħlasijiet bil-quddiem fuq kumpens finanzjarju kif jipprovdi għalih l-Artiklu 6 tar-Regolament (KE) Nru 2509/2000.
            
         
               (5)
            
            
               Il-miżuri pprovduti f’dan ir-Regolament huma konformi ma’ l-opinjoni tal-Kumitat ta’ Ġestjoni għall-Prodotti tas-Sajd,
            
         ADOTTAT DAN IR-REGOLAMENT:
   Artikolu 1
   Għas-sena tas-sajd 2008, il-valuri standard li jridu jintużaw biex jiġu kkalkulati l-kumpens finanzjarju u l-ħlasijiet bil-quddiem marbuta miegħu fuq il-prodotti tas-sajd irtirati mis-suq minn organizzazzjonijiet ta’ produtturi u maħsuba għal skopijiet għajr dak tal-konsum mill-bniedem, kif jirreferi għalihom l-Artikolu 21(5) tar-Regolament (KE) Nru 104/2000 huma mniżżla fl-Anness ta’ dan ir-Regolament.
   Artikolu 2
   Il-valur standard li jrid jitnaqqas mill-kumpens finanzjarju u l-ħlasijiet bil-quddiem marbuta miegħu għandu jkun dak applikat fl-Istat Membru li fih l-organizzazzjoni ta’ produtturi tkun irrikonoxxuta.
   Artikolu 3
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Ufficjali ta’ l-Unjoni Ewropea.
   Dan għandu japplika mill-1 ta’ Jannar 2008.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 21 ta’ Diċembru 2007.
      
         
            Għall-Kummissjoni
         
         Joe BORG
         
            Membru tal-Kummissjoni
         
      
   
   
      (1)  ĠU L 17, 21.1.2000, p. 22. Ir-Regolament kif emendat bir-Regolament (KE) Nru1759/2006 (ĠU L 335, 1.12.2006, p. 3).
   
      (2)  ĠU L 337, 20.12.2001, p. 20.
   
      (3)  ĠU L 289, 16.11.2000, p. 11.
   
      ANNESS
      Valuri standard
      
                  L-użu ta’ prodotti rtirati mis-suq
               
               
                  (EUR/tunnellata)
               
            
                  
                              1.
                           
                           
                              Użu wara l-ipproċessar f’għalf ta’ l-annimali.
                           
                        
               
                   
               
            
                  
                              (a)
                           
                           
                              Aringi ta’ l-ispeċi Clupea harengus u kavalli ta’ l-ispeċi Scomber scombrus u Scomber japonicus:
                           
                        
               
                   
               
            
                  
                              —
                           
                           
                              id-Danimarka u l-Iżvezja
                           
                        
               
                  55 
               
            
                  
                              —
                           
                           
                              ir-Renju Unit
                           
                        
               
                  50 
               
            
                  
                              —
                           
                           
                              Stati Membri oħra,
                           
                        
               
                  17 
               
            
                  
                              —
                           
                           
                              Franza
                           
                        
               
                  2 
               
            
                  
                              (b)
                           
                           
                              Gambli ta’ l-ispeċi Crangon crangon u gambli tal-fond (Pandalus borealis):
                           
                        
               
                   
               
            
                  
                              —
                           
                           
                              id-Danimarka u l-Iżvezja
                           
                        
               
                  0 
               
            
                  
                              —
                           
                           
                              Stati Membri oħra,
                           
                        
               
                  10 
               
            
                  
                              (ċ)
                           
                           
                              Prodotti oħra:
                           
                        
               
                   
               
            
                  
                              —
                           
                           
                              id-Danimarka:
                           
                        
               
                  40 
               
            
                  
                              —
                           
                           
                              l-Iżvezja, il-Portugall u l-Irlanda
                           
                        
               
                  20 
               
            
                  
                              —
                           
                           
                              ir-Renju Unit
                           
                        
               
                  28 
               
            
                  
                              —
                           
                           
                              Stati Membri oħra
                           
                        
               
                  1 
               
            
                  
                              2.
                           
                           
                              Użu frisk jew preżervat (għalf ta’ l-annimali.)
                           
                        
               
                   
               
            
                  
                              (a)
                           
                           
                              Sardin ta’ l-ispeċi Sardina pilchardus u inċova (Engraulis spp.):
                           
                        
               
                   
               
            
                  
                              —
                           
                           
                              l-Istati Membri kollha
                           
                        
               
                  8 
               
            
                  
                              (b)
                           
                           
                              Prodotti oħrajn:
                           
                        
               
                   
               
            
                  
                              —
                           
                           
                              l-Iżvezja
                           
                        
               
                  0 
               
            
                  
                              —
                           
                           
                              Franza
                           
                        
               
                  50 
               
            
                  
                              —
                           
                           
                              Stati Membri oħra
                           
                        
               
                  30 
               
            
                  
                              3.
                           
                           
                              Użu bħala lixka
                           
                        
               
                   
               
            
                  
                              —
                           
                           
                              Franza
                           
                        
               
                  60 
               
            
                  
                              —
                           
                           
                              Stati Membri oħra
                           
                        
               
                  20 
               
            
                  
                              4.
                           
                           
                              Użata għal skopijiet oħra għajr għall-għalf ta’ l-annimali.
                           
                        
               
                  0